इन सबके बीच ये सवाल लगातार बड़ा हो रहा है कि सोशल मीडिया पर चलने वाले इस झूठ को कैसे पहचाना और पकड़ा जाए. मामला सिर्फ़ गौरी लंकेश का नहीं है, नफ़रत और झूठ बोने वाली उस पूरी राजनीति का भी है जो सोशल मीडिया को और उसकी मार्फ़त हमारे समाज को भी ज़हरीला बना रही है. इस खेल का ख़तरनाक पहलू एक और है. सोशल मीडिया पर जब आप एक बार एक गलत ख़बर चला देते हैं तो फिर वह फैलती जाती है. जबकि उसके खंडन को अक्सर वो तवज्जो नहीं दी जाती. जाहिर है, जो लोग रवीश कुमार को बदनाम करना चाहते थे, वो अपना मक़सद हासिल कर चुके हैं. सवाल यही है, इस ट्रेंड को सबसे ज़्यादा हवा कौन दे रहा है और इसे रोकने का क्या तरीक़ा हो सकता है.